ভারত-ইজরায়েল বন্ধুত্ব সমৃদ্ধ হোক, নেতানিয়াহুকে জন্মদিনে বার্তা মোদির

ওয়েবডেস্ক- প্রধানমন্ত্রী নরেন্দ্র মোদিকে (Pm Narendra Modi) দীপাবলির শুভেচ্ছা বার্তা পাঠিয়েছিলেন ইজরায়েলে প্রধানমন্ত্রী বেঞ্জামিন নেতানিয়াহু (Israeli Prime Minister Benjamin Netanyahu) । তাঁকে ধন্যবাদ জানিয়ে মঙ্গলবার প্রধানমন্ত্রী মোদি আগামী বছরগুলিতে ভারত ও ইজরায়েলের কৌশলগত বন্ধুত্বের আরও দৃঢ় বন্ধন ও সমৃদ্ধের বার্তা দিলেন। সেই সঙ্গে ২১ অক্টোবর বেঞ্জামিন নেতানিয়াহুর জন্মদিন, তাঁকে শুভেচ্ছা বার্তা জানালেন মোদি।

এক্স হ্যান্ডেলে মোদি লিখেছেন, “দিওয়ালির উষ্ণ অভিনন্দনের জন্য আপনাকে ধন্যবাদ জানাই প্রিয়বন্ধু। আপনার জন্মদিনের আন্তরিক শুভেচ্ছা। আগামী বছরগুলি ভারত ও ইজরায়য়েলের কৌশলগত বন্ধুত্ব আরও সমৃদ্ধ হবে। কেবল ইজরায়েলের প্রধানমন্ত্রীর দফতরের তরফে প্রধানমন্ত্রী মোদি এবং ভারতবাসীকে দিওয়ালির শুভেচ্ছা জানানো হয়। অপরদিকে ভারতে ইজরায়েলের দূতাবাসের তরফেও দীপাবলির শুভেচ্ছার বার্তা পাঠানো হয়।

תודה לך, ידידי היקר, על ברכותיך החמות לכבוד דיוואלי.
אני גם שולח לך את איחוליי הכנים ביותר ליום הולדתך.
אני מאחל לך בריאות טובה והצלחה. מי ייתן והשותפות האסטרטגית בין הודו לישראל תמשיך לשגשג בשנים הבאות.@netanyahu https://t.co/RxMJtdKuJ0

— Narendra Modi (@narendramodi) October 21, 2025

আরও পড়ুন-  বিহারে নাটকীয় মোড়! RJD প্রার্থীর বিরুদ্ধেই প্রচার তেজস্বীর, কিন্তু কেন?

একদিকে যখন দীপাবলির শুভেচ্ছা বিনিময় চলছে দুই রাষ্ট্রপ্রধানের মধ্যে তখনই ইজরায়েলি বিমান হামলায় রবিবার ৪২ জনের মৃত্যু হয়েছে। এদের মধ্যে কয়েকজন শিশু। ইজরায়েল দাবি করেছে, হামাস যোদ্ধারা রাফাহ এলাকায় তাদের দুই সেনাকে হত্যা করায় এটি প্রতিশোধমূলক হামলা।

তবে এই অভিযোগ অস্বীকার করে হামাস। তাদের অভিযোগ, ইজরাইলি নিয়ন্ত্রিত এলাকাগুলিতে তাদের কোনও ইউনিটের সঙ্গে যোগাযোগ নেই।  তাদের আরও অভিযোগ, ইজরায়েল অজুহাত তৈরি করে যুদ্ধ ফের শুরু করতে চাইছে। এদিকে, রেড ক্রস হামাসের কাছ থেকে আরও এক ইজরায়েলি বন্দির দেহ গ্রহণ করে সেনাবাহিনীর কাছে হস্তান্তর করেছে।

দেখুন আরও খবর-